**Rochia**

*Magda Isanos*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din lada mirosind a molii si-a parfum

a scos o rochie din tineretea ei bunica.

Subtire-i si usoara ca un fum,

de parca-ar fi tesuta din nimica.

 Ca trist fosneste crinolina de matase,

 volanele i se distrama si se taie,

 si-n loc de raze, siluete gratioase,

 din alte vremi, danseaza prin odaie.

 Revede balul cel dintii batrina,

 isi recunoaste rochia de fata

 si-i tremura pe-atlasu rece mina

 de-nduiosare multa-nfiorata.

 Si cum isi pleaca fruntea tot mai tare

 i-asa de girbova bunica-n vechiul sal...

 Ce s-a facut frumoasa dansatoare

 care-a plutit in rochia de bal?

Picioarele usoare si micute,

si ochii, si surisul stralucit,

in trupul girbovitei bunicute

cum, oare, pe vecie de-au murit?

 Si mi-au raspuns matasurile moarte,

 sau poate chiar batrina-n vechiul sal;

 nu, n-au murit, danseaza mai departe

 mereu in alte rochii, primul bal.